ยอมให้เข้าแล้ว! ดีเอสไอนำหมายค้นเข้าวัดธรรมกายแล้ว
ดีเอสไอนำหมายค้นเข้าไปด้านในวัดธรรมกายแล้ว หลังจากมีการเจรจากับ "พระสนิทวงศ์ วุฑฒิวังโส" เพื่อเข้าไปตรวจค้นภายในวัด
16 มิ.ย. 2559

ผู้สื่อข่าวรายงานว่า เมื่อเวลา 8.55 น. ของวันนี้ (16 มิ.ย.) พล.ต.ต.สุริยา สิงหกมล รองกรมสอบสวนคดีพิเศษ พร้อมด้วยเจ้าหน้าที่ดีเอสไอประมาณ 4-5 คน ได้นำหมายตรวจค้นเพื่อจะเข้าไปด้านในในวัดธรรมกาย ซึ่งได้มีพระภิกษุและเจ้าหน้าที่วัดธรรมกายอยู่ด้านหน้า โดยหลังเจรจาอยู่สักพัก เจ้าหน้าที่สอบสวนคดีพิเศษได้เดินเข้าไปภายในวัดธรรมกายแล้ว บริเวณประตู 7 ทั้งนี้เดินมาได้ 20 เมตร ก็เจอรั้วกั้นและเจ้าหน้าที่ของวัดธรรมกายสกัดไว้ จากนั้นจึงได้มีการเจรจากันระหว่าง พล.ต.ต.สุริยา กับพระสนิทวงศ์ วุฑฒิวังโส ผู้อำนวยการสำนักสื่อสารองค์กร วัดพระธรรมกาย